**Johnny and the Hurricanes** bio je američki instrumentalni sastav, jedan od pionira novog muzičkog žanra rocka s kraja 1950-ih.

Historija sastava
-----------------

Sastav se razvio iz školskog sastava *The Orbits* kojeg su osnovali učenici srednje škole *Rossford Catholic High* 1957. u Toledu, Ohajo (SAD. Orbitsi su bili prateći sastav pjevača Macka Vickerya na lokalnim plesnjacima.

Lider sastava bio je saxsofonist **Johnny Paris** (dijete poljskih emigranata) - rođen je kao *John Pocisk* 1940. *Johnny and the Hurricanes* su bili instrumentalni sastav, karakterističan po zvuku saksofona,Hammond cord organ orgulja, električnih gitara i naglašenog ritma bubnjeva. Oni su bili jedni od prvih koji su koristili zvuk novog instrumenta - električna gitara. Hurricanese su zvali poljski sastav, jer je većina članova grupe bila poljskog porijekla (čak im je i jedan od managera bio Poljak iz Chicaga - *Irving Micahnik*).

Nakon potpisivanja ugovora sa managerima Harry Balkom i Irvingom Micahnikom iz čikaške diskografske kuće Twirl Records - snimili su svoj prvi hit **Crossfire** (u kino dvorani zbog jeke), on se u ljeto 1959. popeo na # 23 američke top liste. Iste godine izdali su singl sa instrumentalnom obradom poznate pjesme Red River Valley - prozvavši je **Red River Rock** ona se popela na # 5 u Americi i na # 3 u Britaniji. Singl je postao zlatni - prodan je u milion komada. Nakon toga nastavili su sa istim receptom, - svojim tipom instrumentalne obrade neke poznate melodije na svoj rockerski način. Tako je poznata tema američke vojske Reveille, postala - **Reveille Rock**, dok su pjesmu Blue Tail Fly, prezvali u **Beatnik Fly**. Veliki uspjeh postigla im je i pjesma - **Rocking Goose**, koja je dospjela na 3# britanske top liste. 
Hurricanesi su utjecali na boom američkih i britanskih instrumentalnih grupa šesdesetih godina prošlog stoljeća, The Ventures, The Shadows, The Tornados. Taj uticaj, dohvatio je i našu sredinu, pojavom grupa kao što su bili; Vis Bezimeni, Vis Atomi, Crveni koralji, Bijele strijele, Siluete itd. Sastav je u istoj postavi djelovao sve do 1965. tada ih je pregazila nova moda - pojava vokalno instrumentalnih sastava.

Nakon raspad orginalne postave, Hurricanesi bi se koji put okupili u vrlo promjeljivim postavama (preko 300 ) i svirali stari repertoar sve do 2006 kad je umro lider sastava Johnny Paris.
Kao kuriozum valja navesti da su bili osobito popularni u Evropi, tako su 1962. svirali u Star-Clubu u Hamburgu gdje im je kao predgrupa svirala malo poznata britanska grupa zvana The Beatles.

### Orginalna postava sastava iz 1959

* Johnny Paris (\* Walbridge, Ohio, 29. august 1940. - † Ann Arbor, Michigan, 1. maj 2006.), saksofon
* Paul Tesluk (\* 1941. -), Farfisa orgulje
* Dave Yorko (\* 1941. -), gitara
* Lionel "Butch" Mattice (\* 1941), bas gitara
* Tony Kaye (\* 1941.-), bubnjevi do 1959
* Bill Savich, bubnjevi od 1959.

Diskografija
------------

### Albumi

* Red River Rock (1960)
* Stormsville (1960)
* The Big Sound of Johnny and the Hurricanes (1961)
* Live at the Star Club Hamburg (1962)

### Singl ploče

* Crossfire (1958)
* Red River Rock (1959)
* Reveille Rock (1959)
* Beatnik Fly (1960)
* Rockin' T (1960)
* The Hep Canary (1960)
* Down Yonder (1960)
* Rocking Goose (1960)
* You Are My Sunshine (1960)
* Ja-Da (1961)
* High Voltage (1961)
* Old Smokie (1961)
* Farewell Farewell (1961)

Izvori
------

1. ↑  Roberts, David (2006). *British Hit Singles & Albums* (19th izd.). London: Guinness World Records Limited. str. 286. ISBN 1-904994-10-5.
2. ↑  BlackCat Rockabilly Europe

Eksterni linkovi
----------------

* Službene stranice grupe Johnny and the Hurricanes (`en`)
* Historija rocka: Johnny and the Hurricanes (`en`)